

**ETICKÝ KÓDEX**

1. Člen občianskeho združenia Bystrická Mačačáreň (ďalej len OZ) a osoba poskytujúca

dočasnú opateru (DO) vynakladá maximálnu snahu pri pomoci opusteným, nechceným

a chorým mačkám v rámci svojich schopností a možností.

2. Člen OZ a osoba poskytujúca DO vykonáva svoju činnosť tak, aby nepoškodili dobré

meno OZ, ani iných podobných organizácií, a tým neznížili šance na pomoc

opusteným, nechceným a chorým mačkám, ako aj všetkým ostatným zvieratám.

3. Člen OZ a osoba poskytujúca DO neodmietne odovzdať zviera adoptívnej osobe,

alebo inštitúcii bez racionálnych a zdôvodniteľných príčin.

4. Člen OZ a osoba poskytujúca DO dodržiava zákony a ostatné právne normy

a predpisy.

5. Člen OZ a osoba poskytujúca DO vynakladá maximálne úsilie na to, aby svojou

činnosťou neobmedzoval/a iných ľudí a neovplyvňoval/a ich životné podmienky.

6. Člen OZ a osoba poskytujúca DO zabezpečuje adekvátnu a dostatočnú starostlivosť

o zverené zvieratá a vytvára všetky podmienky na zdravý život zvereného zvieraťa.

7. Člen OZ a osoba poskytujúca DO vykonáva svoju činnosť tak, aby sa nedostával do

rozporu so štátnymi a samosprávnymi orgánmi, spolupracuje s nimi.

8. Člen OZ a osoba poskytujúca DO spolupracuje v maximálnej miere s ostatnými

členmi a osobami poskytujúcimi DO a svojou činnosťou neobmedzuje ich činnosť.

9. Člen OZ a osoba poskytujúca DO poskytne osobe alebo inštitúcii, ktorej zveruje

zviera do opatery, všetky dôležité informácie o jej zdravotnom stave a povahových

vlastnostiach, zvykoch, aby im tak umožnil ich čo najbezproblémovejšie spolužitie.

10. Člen OZ a osoba poskytujúca DO je povinný/á zachovať mlčanlivosť o všetkých

skutočnostiach, údajoch a informáciách, o ktorých sa dozvedel alebo sa mu stali prístupnými

v súvislosti s činnosťou v OZ, ak si to vyžadujú také okolnosti ako je potreba diskrétnosti,

alebo iná potreba nutná pre rozvoj práce v rámci OZ.

11. Člen OZ a osoba poskytujúca DO je povinný/á rešpektovať a dodržiavať pokyny

orgánov OZ, ak tieto neodporujú filozofii a cieľom OZ.

12. Jednotlivé ustanovenia tohto kódexu sú rovnocenné a ich nedodržiavanie (porušenie)

je sankcionované pozastavením, alebo zrušením členstva v OZ. Závažnosť porušenia

(nedodržania) kódexu posúdia a sankciu určia v kooperácii predsedníctvo OZ a Dozorná rada.

......................................... ........................................

meno a priezvisko podpis (paličkovým písmom)